दुई जना मृत अवस्थामा फेला
शुक्रबार काठमाडौंको चन्द्रागिरी नगरपालिका–१४ नैकापमा एक र बुढानिलकण्ठ नगरपालिका–१० कपनमा एक गरी दुई जना मृत अवस्थामा फेला परेको प्रहरी प्रधान कार्यालयले जनाएको छ ।
काठमाडौं, असोज २८ गते । काठमाडौंको छुट्टाछुट्टै स्थानमा दुई जना मृत अवस्थामा फेला परेका छन् ।शुक्रबार काठमाडौंको चन्द्रागिरि नगरपालिका–१४ नैकापमा एक र बुढानीलकण्ठ नगरपालिका–१० कपनमा एक गरी दुई जना मृत अवस्थामा फेला परेको प्रहरी प्रधान कार्यालयले जनाएको छ ।नैकापको आदर्श टोलस्थित निर्माणाधीन घरमा मिस्त्री काम गर्ने ३८ वर्षीय राजु श्रेष्ठ सोही ठाउँस्थित शौचालयभित्र र बुढानीलकण्ठ नगरपालिका–१० कपन शिवमन्दिर नजिक सडक अन्दाजी ३० वर्षीय पुरुष मृत अवस्थामा फेला परेको प्रहरीले जनाएको छ ।प्रहरीका अनुसार मृतक ३० वर्षीय पुरुषको पहिचान खुल्न सकेको छैन ।